REGULAMENTUL (CE) NR. 674/2008 AL COMISIEI
din 16 iulie 2008
de modificare a Regulamentului (CE) nr. 1782/2003 al Consiliului și a Regulamentului (CE) nr. 247/2006 al Consiliului și de stabilire, pentru 2008, a plafoanelor bugetare pentru punerea în aplicare parțială sau facultativă a sistemului de plăți unice și a pachetelor financiare anuale ale sistemului de plăți unice pe suprafață, prevăzute de Regulamentul (CE) nr. 1782/2003
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și de modificare a Regulamentelor (CEE) nr. 2019/93, (CE) nr. 1452/2001, (CE) nr. 1453/2001, (CE) nr. 1454/2001, (CE) nr. 1868/94, (CE) nr. 1251/1999, (CE) nr. 1254/1999, (CE) nr. 1673/2000, (CEE) nr. 2358/71 și (CE) nr. 2529/2001 (1), în special articolul 64 alineatul (2), articolul 70 alineatul (2), articolul 143b alineatul (3) și articolul 143bc alineatul (1) și alineatul (2) al doilea paragraf,
având în vedere Regulamentul (CE) nr. 247/2006 al Consiliului din 30 ianuarie 2006 privind măsurile specifice din domeniul agriculturii în favoarea regiunilor ultraperiferice ale Uniunii (2), în special articolul 20 alineatul (3) a doua teză,
întrucât:
(1)
Anexa VIII la Regulamentul (CE) nr. 1782/2003 fixează, pentru fiecare stat membru, plafoanele naționale care nu pot fi depășite de valorile de referință prevăzute la titlul III capitolul 2 din regulamentul în cauză.
(2)
În conformitate cu articolul 20 alineatul (3) prima teză din Regulamentul (CE) nr. 247/2006, Portugalia a decis reducerea, pentru 2008 și exercițiile următoare, a plafonului național al drepturilor în ceea ce privește primele pentru vacile care alăptează și transferarea sumei financiare corespunzătoare în scopul consolidării contribuției comunitare, prevăzute la articolul 23 din Regulamentul (CE) nr. 247/2006, pentru finanțarea măsurilor specifice prevăzute de regulamentul în cauză. În consecință, este necesară scăderea, din plafoanele naționale ale Portugaliei pentru 2008 și exercițiile următoare, prevăzute în anexa VIII la Regulamentul (CE) nr. 1782/2003, a sumei care trebuie adăugată la sumele financiare prevăzute la articolul 23 alineatul (2) din Regulamentul (CE) nr. 247/2006 pentru exercițiul bugetar 2009 și exercițiile următoare.
(3)
Ar trebui să se stabilească, pentru 2008, plafoanele bugetare pentru fiecare dintre plățile prevăzute la articolele 66-69 din Regulamentul (CE) nr. 1782/2003 pentru statele membre care aplică, în 2008, sistemul de plăți unice prevăzut la titlul III din respectivul regulament, în condițiile stabilite la titlul III capitolul 5 secțiunea 2 din respectivul regulament.
(4)
Ar trebui să se stabilească, pentru 2008, plafoanele bugetare aplicabile plăților directe excluse din sistemul de plăți unice pentru statele membre care recurg, în 2008, la opțiunea prevăzută la articolul 70 din Regulamentul (CE) nr. 1782/2003.
(5)
Din motive de claritate, plafoanele bugetare ale sistemului de plăți unice pentru 2008 ar trebui publicate după ce, din plafoanele revizuite din anexa VIII la Regulamentul (CE) nr. 1782/2003, s-au scăzut plafoanele stabilite pentru plățile prevăzute la articolele 66-70 din respectivul regulament.
(6)
Ar trebui să se stabilească, pentru 2008, pachetele financiare anuale pentru statele membre care aplică, în 2008, sistemul de plăți unice pe suprafață prevăzut la titlul IVa din Regulamentul (CE) nr. 1782/2003, în conformitate cu articolul 143b alineatul (3) din respectivul regulament.
(7)
Din motive de claritate, este necesar să se publice valoarea maximă a fondurilor puse la dispoziția statelor membre care aplică sistemul de plăți unice pe suprafață pentru acordarea de plăți separate pentru zahăr în 2008, în temeiul articolului 143ba din Regulamentul (CE) nr. 1782/2003, stabilită în baza notificărilor acestora.
(8)
Din motive de claritate, este necesar să se publice valoarea maximă a fondurilor puse la dispoziția statelor membre care aplică sistemul de plăți unice pe suprafață pentru acordarea de plăți separate pentru fructe și legume în 2008, în temeiul articolului 143bb din Regulamentul (CE) nr. 1782/2003, stabilită în baza notificărilor acestora.
(9)
Ar trebui să se stabilească, pentru 2008, plafoanele bugetare aplicabile plăților tranzitorii pentru fructe și legume în temeiul articolului 143bc alineatele (1) și (2) din Regulamentul (CE) nr. 1782/2003 pentru statele membre care aplică sistemul de plăți unice pe suprafață, stabilite în baza notificărilor acestora.
(10)
Regulamentele (CE) nr. 1782/2003 și (CE) nr. 247/2006 ar trebui modificate în consecință.
(11)
Măsurile prevăzute de prezentul regulament sunt conforme cu avizul Comitetului de gestionare a plăților directe,
ADOPTĂ PREZENTUL REGULAMENT:
Articolul 1
În anexa VIII la Regulamentul (CE) nr. 1782/2003, sumele aferente Portugaliei pentru 2008 și exercițiile următoare se înlocuiesc cu următoarele sume:
„2008
:
608 221,
2009
:
608 751,
2010 și exercițiile următoare
:
608 447.”
Articolul 2
În tabelul din articolul 23 alineatul (2) din Regulamentul (CE) nr. 247/2006, sumele aferente insulelor Azore și Madeira pentru exercițiul bugetar 2009 și exercițiile bugetare următoare se înlocuiesc cu următoarele sume:
„2009
:
87,08,
2010 și ulterior
:
87,18.”
Articolul 3
(1) Plafoanele bugetare pentru 2008 menționate la articolele 66-69 din Regulamentul (CE) nr. 1782/2003 sunt stabilite în anexa I la prezentul regulament.
(2) Plafoanele bugetare pentru 2008 menționate la articolul 70 alineatul (2) din Regulamentul (CE) nr. 1782/2003 sunt stabilite în anexa II la prezentul regulament.
(3) Plafoanele bugetare pentru sistemul de plăți unice pentru 2008 menționat la titlul III din Regulamentul (CE) nr. 1782/2008 sunt stabilite în anexa III la prezentul regulament.
(4) Pachetele financiare anuale pentru 2008 menționate la articolul 143b alineatul (3) din Regulamentul (CE) nr. 1782/2003 sunt stabilite în anexa IV la prezentul regulament.
(5) Valorile maxime ale fondurilor puse la dispoziția Republicii Cehe, Letoniei, Lituaniei, Ungariei, Poloniei, României și Slovaciei pentru acordarea plăților separate pentru zahăr în 2008 menționate la articolul 143ba alineatul (4) din Regulamentul (CE) nr. 1782/2003 sunt stabilite în anexa V la prezentul regulament.
(6) Valorile maxime ale fondurilor puse la dispoziția Republicii Cehe, Ungariei, Poloniei și Slovaciei pentru acordarea plăților separate pentru fructe și legume în 2008 menționate la articolul 143bb alineatul (4) din Regulamentul (CE) nr. 1782/2003 sunt stabilite în anexa VI la prezentul regulament.
(7) Plafoanele bugetare pentru 2008 menționate la articolul 143bc alineatul (1) și alineatul (2) al doilea paragraf din Regulamentul (CE) nr. 1782/2003 sunt stabilite în anexa VII la prezentul regulament.
Articolul 4
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 iulie 2008.